Isla de Pascua

A Isla de Pascua (en castellano Isla de Pascua, en rapanui Rapa Nui) ye una isla d'a Polinesia, en Oceanía amás d'una comuna y provincia chilena, situada 3.515 km a lo ueste d'a costa continental d'ixe país. Lanzoni, L.; Sardo, D. Desarrollo territorial integrado. Hacia una Rapa Nui integrada y sustentable. Reflexiones y propuestas sobre el caso de Rapa Nui, Chile. Lulu.com, p. 16. ISBN 978-1-4467-7788-6.

A isla ye mas famosa per as cuasi 1000 estatuas monumentals existents, clamadas moai, que estioron creyadas per os primers rapanui. En 1995, a UNESCO nombró a la Isla de Pascua Patrimonio d'a Humanidat, con gran parti d'a isla protechida adintro d'o Parque Nacional Rapa Nui.

Os expertos no son d'alcuerdo sobre cuán arriboron per primera vegada a la isla os habitants polinesios d'a isla. Si bien muitos en a comunidat d'investigación citoron evidencia que arriboron arredol de l'anyo 800, os datos convincents presentaus en un estudio de 2007 suchieren que a suya plegada estió mas amanada a l'anyo 1200. The Mystery of Easter Island en Smithsonian Magazine. Os habitants creyoron una cultura prospera y laboriosa, como lo contrimuestran os numbrosos y grandizos moai de pietra d'a isla y atros artefactos. Manimenos, o desmonte de tierras pa lo cautivo y la introducción d'a rata polinesia levoron a una deforestación gradual. Hunt, T. (2006). "Rethinking the Fall of Easter Island". American Scientist. 94 (5): 412. En l'inte d'a plegada d'os europeus en 1722, s'estimaba que a población d'a isla yera de 2.000 a 3.000. As malotías europeas, as expedicions de pilla d'esclaus peruanos en o decenio de 1860 y la emigración enta atras islas como Tahití mermoron encara mas a población, reducindo-la a un minimo de 111 habitants nativos en 1877. Peiser, B. (2005). "From Genocide to Ecocide: The Rape of Rapa Nui" (PDF). Energy & Environment. 16 (3&4): 513–39.


Chile s'anexó a Isla de Pascua en 1888. En 1966, os Rapa Nui obtenioron a ciudadanía chilena. En 2007, a isla obtenió o status constitucional de territorio especial. Administrativament perteneix a la Rechión de Valparaíso, constituyindo una solenca comuna d'a Provincia Isla de Pascua. Lo censo chileno de 2017 rechistró 7.750 personas en a isla, d'as cuals 3.512 (45 %) se consideraban rapanui.

A Isla de Pascua ye una d'as islas habitadas mas remotas d'o mundo. A tierra habitada mas amanada (arredol de 50 residents en 2013) ye la isla de Pitcairn, a 2075 kilometros de distancia; a ciudat mas amanada con una población de mas de 500 habitants ye Rikitea, en a isla de Mangareva, a 2606 km de distancia.; o puesto continental mas amanau se troba en o centro de Chile, a 3.512 km de distancia.

 Referencias 

 Vinclos externos 

Categoría:Polinesia
Pascua
Pascua